
MOKINIO KLAUSIMYNAS
Mokytojo rekomendacijai stojant į JAV universitetus 
Šis klausimynas padės mokytojui geriau atskleisti Tavo akademinius gebėjimus, asmenines savybes ir potencialą studijuoti universitete.
Atsakydamas (-a) į klausimus, būk kuo konkretesnis (-ė). Nepakanka parašyti, kad esi darbštus (-i), kūrybingas (-a) ar atsakingas (-a). Prisimink situacijas, kuriose šios savybės atsiskleidė.
Mokytojas rekomendaciją rašys savarankiškai, remdamasis savo pastebėjimais ir Tavo pateikta informacija.

A. Pagrindinė informacija
Vardas, pavardė: [Įrašyk]
Klasė, mokykla: [Įrašyk]
El. paštas: [Įrašyk]
Mokytojas ir dėstomas dalykas: [Įrašyk]
Kuriais metais ir kuriose klasėse mokeisi pas šį mokytoją? [Įrašyk]
Kokią studijų kryptį planuoji rinktis? [Įrašyk, jei žinoma]
Universitetai, į kuriuos teiksi paraiškas: [Įrašyk]
Rekomendacijų pateikimo terminai ir sistemos: [Įrašyk]

B. Klausimai apie Tave
1. Kodėl pasirinkai būtent šį mokytoją rekomendacijai parašyti?
Ką, Tavo manymu, šis mokytojas galėtų apie Tave papasakoti universiteto priėmimo komisijai?
2. Kuri mano dėstomo dalyko tema, pamoka ar užduotis Tave labiausiai sudomino? Kodėl?
Papasakok apie konkrečią temą ar užduotį, kuri paskatino Tave daugiau domėtis, ieškoti papildomos informacijos ar kelti klausimus.
3. Kokiu savo darbu, projektu ar pasiekimu mano pamokose labiausiai didžiuojiesi?
Aprašyk, kokia buvo užduotis, ką konkrečiai padarei, su kokiais iššūkiais susidūrei ir kokį rezultatą pasiekei.
4. Kokios 2–3 akademinės savybės geriausiai Tave apibūdina?
Tai gali būti intelektinis smalsumas, kritinis mąstymas, kūrybiškumas, savarankiškumas ar kitos savybės.
Prie kiekvienos savybės pateik konkretų pavyzdį iš pamokų.
5. Kaip prisidėjai prie pamokų, diskusijų ar grupinių projektų?
Galbūt pasiūlei neįprastą sprendimą, uždavei svarbų klausimą, padėjai bendraklasiams ar paskatinai grupę pažvelgti į problemą kitaip? Pateik konkretų pavyzdį.
6. Prisimink situaciją, kai susidūrei su sunkia užduotimi, nesėkme ar kritika. Kaip reagavai?
Ką darei, kad įveiktum sunkumus? Ko išmokai? Ar ši patirtis pakeitė Tavo požiūrį į mokymąsi?
Jeigu neturi tinkamo pavyzdžio, šį klausimą gali praleisti.
7. Kaip pasikeitei ar patobulėjai mokydamasis (-i) šio dalyko?
Galbūt išmokai savarankiškiau dirbti, geriau argumentuoti, spręsti sudėtingesnes problemas ar labiau pasitikėti savo gebėjimais? Pateik pavyzdį.
8. Ar yra kas nors svarbaus apie Tave, ko mokytojas galbūt nežino?
Galbūt savarankiškai domiesi tam tikra mokslo sritimi, dalyvauji projektuose, lankai papildomus kursus ar užsiimi kita veikla, kuri padėtų geriau suprasti Tavo akademinius interesus?
Neprivalai atskleisti privačių ar jautrių aplinkybių.
9. Ką norėtum studijuoti universitete ir kodėl?
Kokios akademinės sritys Tave domina? Kaip Tavo interesai susiję su mokykloje įgytomis žiniomis ir patirtimi?

C. Papildoma informacija
Jeigu turi, gali pridėti:
· Trumpą savo veiklų ir pasiekimų sąrašą (CV).
· Darbo ar projekto, kuriuo didžiuojiesi, pavyzdį.
· Motyvacinio laiško juodraštį (Personal Statement).

